kardosdrur/scandi-wiki huggingface dataset:
Sergej Aleksandrovitj af Rusland

Sergej Aleksandrovitj (russisk Сергей Александрович) ( 11. maj 1857 – 17. februar 1905), storfyrste af Rusland og generalguvernør af Moskva. Sergej var næstyngste søn af kejser Aleksandr 2. af Rusland og tilhørte huset Romanov. Han blev kendt og berygtet for sine konservative synspunkter og blev i 1905 myrdet i Kreml ved et bombeattentat.

Familie og ungdom 
Storfyrst Sergej blev født i 1857 som den næstyngste søn og barn af det regerende kejserpar Aleksandr 2. og Maria Aleksandrovna, tidligere prinsesse af Hessen. Udover Sergej talte familien fem brødre og en søster.

I sin barndom og ungdom var han tættest knyttet til sin søster Maria Aleksandrovna af Rusland og hans yngste bror, Pavel Aleksandrovitj af Rusland. Sammen med kejserinde Maria Aleksandrovna, der led af et dårligt helbred, rejste de ofte til hendes hjemland og til Frankrig.

Som en yngre søn tog Sergej den traditionelle militære uddannelse. Dertil var han interesseret i italiensk kunst og litteratur og lærte italiensk for at kunne læse Dante på originalsproget. Fra sin mor arvede han sin stærke religiøsitet.

Ægteskab 

Sergej blev i 1884 i Vinterpaladset gift med prinsesse Elisabeth af Hessen og ved Rhinen. I Rusland antog hun navnet Elisabeth {Jelisaveta) Fjodorovna, og blev i familien kaldt Ella. Elisabeth var søster til prinsesse Alix af Hessen og ved Rhinen, der i 1894 giftede sig med Sergejs nevø, kejser Nikolaj 2. af Rusland.

Parret fik ingen børn sammen, men senere var de plejeforældre for hans bror Pavels to børn. Pavel blev sendt i eksil, efter at han havde indgået et morganatisk ægteskab.

Guvernør af Moskva 
I 1891 blev Sergej generalguvernør over Moskva, en betydelig stilling. Han var upopulær på grund af sit brutale styre, og især efter katastrofen på Khodynka Fælledet, hvor der i forbindelse med hans nevøs kroning skulle afholdes den traditionelle folkefest. Begivenheden endte i en tragedie med over 1300 dræbte og flere tusinde sårede efter der opstod panik. Sergej fik hovedansvaret for tragedien og dens følger.

Sergej var en betydelig politisk figur i sin bror Aleksandr 3. af Ruslands og sin nevø Nikolaj 2.s regeringstid. Modsvarende havde han flere fjender indenfor kejserfamilien, især blandt de mere liberale medlemmer. I 1894 blev han medlem af det russiske statsråd og i 1896 fik han kommandoen over Moskvas militære distrikt.

Død 
I januar 1905 opsage Sergej sin stilling som guvernør efter den Russisk-japanske krig.

I februar samme år blev Sergej myrdet ved et bombeattentat. Bomben var så kraftig at den sprængte Sergej i flere stykker, og det var op til hans hustru at samle kropsdelene sammen.

Huset Holsten-Gottorp-Romanov
Personer fra Sankt Petersborg
Personer dræbt i attentat
Kongelige fra Rusland
A.C. Evaldsen

Anders Christian Evaldsen (født 2. juni 1841 i Arlund ved Holstebro, død 18. november 1912 på Frederiksberg) var en dansk retslærd og dommer.

Liv og gerning 

Han blev student fra Viborg 1861, fik 1866 af universitetet et hæderligt accessit for en afhandling, "Om Skyldnerens Mora" (udarbejdet tr. 1870), blev cand.jur. i 1867 og i 1870 ansat som volontær i Justitsministeriet og konstitueredes 1870 for et år som assessor i Viborg Overret. Han konkurrerede i 1872, blandt andet med J.H. Deuntzer, om pladsen som juridisk professor efter F.T.J. Grams død. Deuntzer sejrede, men Evalsen ansattes dog også som juridisk professor og fik den opgave ved siden af Aagesen at foredrage dansk og romersk formueret. Hans hovedvirksomhed samlede sig om obligationsretten; af forelæsninger her over er udkommet (autograferet) den almindelige og omtrent halvdelen af den specielle del. Disse forelæsninger fik bevidnet stor betydning for studenterne. 

Evaldsens store interesse for løsningen af de virkelige retstilfælde synes efterhånden at have ført ham bort fra videnskabelig produktion og hen imod dommerkaldet. Da han desuden producerede tungt og måske, med sin store selvkritik, anså yngre kræfter for bedre egnede til at magte videnskabens systematiske spørgsmål, forlod han i 1885 universitetet og blev assessor i København’s Overret, hvorfra han i 1893 forflyttedes til Højesteret, tilførende dommerstanden sin rige viden og sit skarpe blik for hvorledes, den konkret fornuftige løsning ofte må søges under tilsidesættelse af herskende doktriners konsekvenser. Han blev 1887 fast censor ved de juridiske eksamener og udnævntes i 1894 til æresdoktor ved Københavns Universitet.

Af Evaldsens øvrige arbejder kan nævnes hans konkurrenceafhandling, Bidrag til Læren om Fuldmagt og dermed beslægtede Retsforhold, en udførlig Fortolkning af Vekselloven (1881) og nogle mindre, formueretlige afhandlinger i Ugeskrift for Retsvæsen for 1868, 1882 og 1885.

Kilder

Eksterne henvisninger 
 
 

Jurister fra Danmark
Professorer fra Københavns Universitet
Faglitterære forfattere fra Danmark
Danskere i 1800-tallet
Højesteretsdommere fra Danmark
Landsdommere fra Danmark
Danskere i 1900-tallet
Kommandører af 1. grad af Dannebrog
Æresdoktorer ved Københavns Universitet
Dansksprogede forfattere fra Danmark
F.T.J. Gram

Frederik Terkel Julius Gram (26. august 1816 på Knuthenborg – 3. juni 1871 i København) var en dansk retslærd, far til Christian og Richard Gram.

Gram blev student fra Borgerdydskolen på Christianshavn 1835, cand. jur. 1841, 1842 volontær i Danske Kancelli, 1847 lektor, 1849 ordentlig professor ved universitetet, 1856 tillige ekstraordinær assessor i Højesteret, 1868 dr. jur. honoris causa i Lund. 1859 blev han provst ved Kommunitetet og Regensen, 1870 medlem af kommissionen om en ny sø- og handelslovgivning. 1865-66 var han rektor for Københavns Universitet. 18. januar 1858 blev Gram Ridder af Dannebrog og 1867 etatsråd.

Under et studieophold i Tyskland, Frankrig og Belgien 1844—46 hørte Gram og omgikkes særlig repræsentanter for statsretten, straffe- og fængselsretten samt retshistorien, i Tübingen således blandt andre Robert von Mohl, C.R. Köstlin og C.G. Bruns, i Bryssel Heinrich Ahrens og Édouard Ducpétiaux, men det blev ingen af de omtalte discipliner, men derimod civilretten, særlig formueretten, han i hjemlandet viede sine kræfter.
 
Det var ved J.E. Larsens eksaminatorier — for at bruge Grams eget udsagn —, at "Retsvidenskabens Lys opgik for ham", og han nævner selv Larsen som den, hvem hans store og indflydelsesrige værk Den danske Formueret (I, 1855, 2. udgave 1858, II, 1—2, 1860 og 1864. Med Sagregister 1865) særlig skylder sin tilblivelse. Ligesom Larsen var Gram en fortsætter af A.S. Ørsteds gerning. På det praktiske retslivs tarv var hans arbejde i første linje rettet. Skønt han fuldt ud forstod og vurderede F.C. Bornemanns videnskabelige betydning, lå dennes spekulative behandling af retsproblemerne ham fjernt.

Foruden sit ovennævnte værk, der beherskede dansk formueret, indtil det afløstes af A.C. Evaldsens og Julius Lassens arbejder, skrev Gram Den private Søret efter Dansk Lovgivning (1851), vistnok hans originaleste og bedste værk, universitetsprogrammet Om Ægtepagter efter dansk Ret (1863), Om de private Retsforhold i Almindelighed (1865), Om Loves Anvendelse og Fortolkning (1865) og Forelæsninger over Den danske Familieret (1868), i "Nordisk Universitets-Tidsskrift III (1857) og IX (1863), varmtfølte karakteristikker henholdsvis af J.E. Larsen og F.C. Bornemann.

Gram var en mand med mangesidige, særlig historiske og kunsthistoriske, interesser, en vennesæl og human natur. De sidste egenskaber prægede helt igennem hans virksomhed som Regensprovst. Hans milde og dog bestemte, liberale styre afløste på en velgørende måde filologen professor F.C. Petersens i stædig konservatisme og snæver formalisme stivnede regimente. Gram betragtedes som en fader af sine alumner. Han var dem alle en forstående og hjælpsom ældre ven.

Kilder

Eksterne henvisninger 
 
 

Jurister fra Danmark
Rektorer ved Københavns Universitet
Højesteretsdommere fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Personer fra Lolland
Riddere af Dannebrog
Studenter fra Københavns Åbne Gymnasium
Forvandlingskugle

En forvandlingskugle også kaldet kæbeknuser er en type bolsje, typisk fremstillet af sukkermasse, men med flere lag i skiftende farver. Når man putter forvandlingskuglen i munden og sutter på den, skifter den farve, efterhånden som man får suttet de forskellige lag af.

Ordet "forvandlingskugle" bruges også i overført betydning om noget, der hele tiden forandrer sig.

Se også 
 Ed, Edd og Eddy

Bolsjer
36 Boys

36 Boys var en bande, som primært bestod af tyrkiske indvandrere fra Berlin-Kreuzberg.

Banden var aktiv fra slutningen af 1980'erne frem til midten af 1990'erne. Udover tyrkere var der også andre nationaliter bland bandens 300–400 medlemmer. Banden havde sit virke fra området omkring Kottbusser Tor til boligområderne mellem Naunynstraße og Waldemarstraße, samt over til Görlitzer Bahnhof. Bandens graffiti bredte sig over hele Berlin. I Kreuzberg begyndte de at udvide bandens territorium. Banden tog navn efter det tidligere berlin-baserede postdistrikt Südost 36 eller SO 36. Ideen til bandens navn kom fra Attila Murat Aydın, grundlæggeren af Berlin-rapscenen.

36 Boys var allierede med 36 Juniors, som var kendt for at være mere voldelige. I begyndelsen af 1990'erne sloges banden mod Nazister og Skinheads om territorie i Jungfernheide-parken. Andre rivaliserende bander var Warriors fra Schlesisches Tor og Black Panthers fra Wedding. Under maj-urolighederne i Kreuzberg (1987) sluttede banden sig til de autonome, men alliancen var kortvarig på grund af bandens manglende politisk orientering.

I 2007 ansatte Berlins senat tidligere medlemmer af 36 Boys som gademedarbejdere i Kreuzberg for at hjælpe med at forebygge ungdomskriminalitet. Området omkring Naunynstraße, bandens tilholdssted blev dengang erklæret for et no-go område af senatet.

Efter opløsningen af banden gik de tidligere bandemedlemmer hver til sit. Nogle forblev i de kriminelle miljøer, mens andre, for eksempel kokken Tim Raue (kåret af restaurant-guiden Gault-Millau), endte med en lovlydig karriere. Nogle blev socialarbejdere i lokale boligprojekter og ungdomscentre. Det tidligere medlem Sinan Tosun har åbnet en butik nær Kottbusser Tor, hvor han sælger tøj med 36 Boys-logoer. Hans bror, den professionelle bokser Muzaffer Tosun, var også medlem af 36 Boys, ligesom rapperen Killa Hakan og skuespilleren/filminstruktøren, Neco Çelik.

I tyske medier er banden blevet skildret som en prototypisk indvandrerbande.

Referencer

Kilder 
 Hakan Durmuş, Kruezberg City Mekanım, Kruezberg, Berlin 2010,  
 Muci Tosun, Kreuzberg Masalı, Kruezberg, Berlin 2009,  
 Murat Güngör og Hannes Loh: Fear of a Kanak planet: HipHop zwischen Weltmusik und Nazi-Rap, Hannibal, Planegg 2002,  (side 200) 
 Klaus Farin og Eberhard Seidel-Pielen: Krieg in den Städten: Jugendgangs in Deutschland, Rotbuch, Berlin 1991,  

Bander i Tyskland
Gadebander
Gastro

Magasinet gastro er et dansk mad- og vinmagasin, der udgives af Egmont Magasiner.

Magasinet driver også en hjemmeside, gastro.dk, der har ca. 180.000 sidevisninger om måneden fordelt på omkring 14.500 brugere (FDIM tal dec. 2011).

gastro udkommer 10 gange om året med et oplagstal på 8.807 (Dansk Oplagskontrol 2. halvår 2011) og et læsertal på 65.000 (Index Danmark/Gallup 2. halvår 2011).

Om gastro 
Type: Magasin
Grundlagt: 2005
Udgiver: Egmont Magasiner.
Chefredaktør: Jesper Uhrup Jensen
Hovedkontor: Hellerup

Eksterne link 
Hjemmeside: gastro.dk.

Tidsskrifter om mad og drikke
Dybów

Dybów kan referere til flere steder:
 Dybów (Województwo łódzkie) – I det centrale Polen
 Dybów (Województwo lubuskie) – I det vestlige Polen
 Dybów (Województwo mazowieckie) – I det østlige-centrale Polen
Dzietrzychowice

Dzietrzychowice (, ) er en landsby i de administrative distrikt Gmina Żagań, i Powiat żagański, Województwo lubuskie, i det vestlige Polen. Landsbyen ligger ca. 6 km nord-øst for Żagań og 34 km syd for Zielona Góra.

Landsbyen, har 800 indbyggere.

Før 1945 var området en del af Landkreis Sprottau i provinsen Niederschlesien, Tyskland.

Fra 1975 til 1998 lå området i provinsen Zielona Gora. Fra 1945-54, var byen hjemsted, for en kommune af samme navn.

Attraktioner 
 Et keboelsestårn fra det 14. århundrede
 Et palads fra det 19. århundrede
 En kirke, med tilhørende kirkegård, bygget mellem det 13. og 16. århundrede

Se også 
 Territoriale ændringer i Polen efter Anden Verdenskrig

Bibliografi 
 Stanisław Kowalski, Zabytki województwa zielonogórskiego, Zielona Góra 1987
 Iwony Perut-Gierasimczuk, Czas architekturą zapisany, Zielona Góra 1998
 Krzysztof Garbacz, Szlakiem zabytkowych miast. Przewodnik po południowej części województwa lubuskiego., Zielona Góra 2005

Kilder 

Byer i Polen
Tidligere tyske byer
Northern Football Alliance

Northern Football Alliance er en fodboldliga i North East England og Cumbria i England for amatørhold. Ligaen består af tre divisioner, Premier Division med 16 hold, Division One med 11 hold og Division Two med 16 hold. Divisionerne befinder sig på niveau 11-13 i ligasystemet i engelsk fodbold.

Vinderen af Premier Division kan rykke op i Northern League Division Two. De bedst placerede hold i Division One og Two bliver rykket op i henholdsvis Premier Division og Division One, mens lavest placerede hold i Division Two kan blive nedrykket til North Northumberland League Division One eller Tyneside Amateur League Division One, afhængig af holdets geografiske placering.

Northern Football Alliance blev grundlagt i 1890 som en liga bestående af én division med syv hold. I 1926 blev den til 2. division af North Eastern League, men den blev udskilt igen i 1935. Ligaen lukkede i 1964 på grund af mangel på hold men blev gendannet blot én sæson senere, i 1965-66.

I 1988 fusionerede Northern Amateur League og Northern Combination League med Northern Football Alliance under sidstnævntes navn, hvorved det nuværende format med tre divisioner opstod.

Mestre

1890-1988 

I perioden 1926-35 fungerede ligaen som 2. division i North Eastern League.

1988-2011 

I 1988 blev ligaen udvidet med Division One og Division Two som konsekvens af fusionen med Northern Amateur League og Northern Combination League.

Eksterne henvisninger 
 Northern Football Alliance 
 Donmouth – Northern Football Alliance

Noter 

Etableret i 1890
Alexander Dale Oen

Alexander Dale Oen (født 21. maj 1985 i Øygarden, død 30. april 2012 i Flagstaff) var en norsk elitesvømmer, der vandt både norske mesterskaber, europamesterskab og verdensmesterskab. Han blev endvidere Norges første OL-medaljevinder i svømning nogensinde, da han vandt sølv ved OL i 2008 i 100 m brystsvømning.

Alexander Dale Oen døde under en højde-træningslejr med det norske svømmelandshold forud for OL 2012, hvor han var en af favoritterne.

Noter

Eksterne henvisninger 

Olympiske svømmere fra Norge
Deltagere for Norge ved sommer-OL 2008
Olympiske sølvmedaljevindere fra Norge
Combat 18

Combat 18 (C18) er en voldelig nynazistisk organisation med forbindelse til den tilsvarende nynazistiske organisation Blood & Honour. Organisationen opstod i Storbritannien, men har spredt sig til flere andre lande, herunder Danmark. Medlemmer af Combat 18 har været mistænkt for adskillige drab på immigranter, ikke-hvide og på andre C18-medlemmer. 18 i organisationens navn stammer fra Adolf Hitlers initialer; A og H er det første, henholdsvis det første og det ottende bogstav i alfabetet.

Historie 

Combat 18 blev etableret i starten af 1992 af Charlie Sargent, der var medlem af det britiske højrenationale parti British National Party (BNP). C18 fungerede i flere tilfælde som vagtværn ved BNP's arrangmenter, og tiltrak sig hurtigt opmærksomhed ved voldelige trusler mod indvandrere, etniske minoriteter og ventreorienterede. Combat 18 erklærer åbent at være en nynazistisk gruppe, der anser vold som et legitimt kampmiddel. Organisationen er fjendtligt indstillet overfor det politiske system, hvorfor Charlie Sargent og store dele af C18 brød med BNP i 1993. I tiden efter bruddet sendte Combat 18 flere brevbomber mod ledende medlemmer af BNP og mod andre modstandere.

I 1997 var Sargent involveret i et knivdrab på et andet medlem af C18, og han blev herefter idømt fængsel på livstid. Sargent afsoner fortsat dommen.

Gennem tiderne er adskillige medlemmer af Combat 18 blevet anholdt og dømt for forskellige former for kriminalitet, herunder alvorlig voldskriminalitet og drab.

Organisationen har spredt sig til en lang række lande, herunder Tyskland, USA, Belgien, Nordirland, og Danmark

Tilknytning til fodbold hooliganisme 
Combat 18 har forbindelse til dele af hooligan-miljøet. Den meste kendte voldsepisode med Combat 18 hooligans opstod den 15. februar 1995 på fodboldstadionet Lansdowne Road i Dublin under en venskabskamp mellem Irland og England.

Noter

Litteratur

Eksterne links 
 Officiel Combat 18 website  
 Ex-Combat 18 man speaks out 
 Combat 18's hardline racism 
 We're at war and if that means more bombs, so be it... 

Nynazistiske organisationer
Politiske organisationer
Etableret i 1992
Højreekstremisme
Hans Gram (flertydig)

Hans Gram henviser til:

 Hans Gram (1685-1748) – dansk filolog og historiker
 Hans Gram (komponist) (1754-1804) – dansk-amerikansk organist og komponist
 Hans Gram (planteskolemand) (1859—1927) – dansk planteskolemand
 Hans Gram (fabrikant) (1874-1929) - dansk fabrikant og grundlægger

Se også 

 Hans Christian Joachim Gram
Reduktion (matematik)

Reduktion betyder at formindske/skrive kortere.

Eksempelvis: [3x+2+4x-4 = 7x-2] eller [4a+3b-2a+b = 2a+4b]

Reduktion benyttes til at løse matematiske ligninger.

Infinitesimalregning
Northern Football Alliance 1892-93

Northern Football Alliance 1892–93 var den tredje sæson af den engelske fodboldliga Northern Football Alliance. Ligaen havde deltagelse af tolv hold, der spillede en dobbeltturnering alle-mod-alle. Turneringen blev vundet af Sunderland AFC 'A', som dermed vandt ligaen for anden gang.

Tabellen er ukomplet og ikke sorteret efter antal point, men den er angivet nøjagtig som den fremgår af kilden.

Til den følgende sæson blev antallet af hold i ligaen reduceret fra 12 til 10. Som de to nye hold valgte ligaen Hebburn Argyle FC og Dipton Wanderers FC. Yderlige fem hold, Trafalgar FC, Esh True Blues FC, Leadgate Park FC, Leadgate Exiles og Gateshead FC, havde søgt om optagelse i ligaen.

Kilder / eksterne henvisninger 
 Donmouth – Northern Football Alliance

Noter 

Sæsoner i Northern Football Alliance
Fodbold i 1892
Fodbold i 1893
Northern Football Alliance 1891-92

Northern Football Alliance 1891–92 var den anden sæson af den engelske fodboldliga Northern Football Alliance. Ligaen havde deltagelse af ti hold, der spillede en dobbeltturnering alle-mod-alle. Turneringen blev vundet af Shankhouse FC, som dermed vandt ligaen for første gang.

Ligaen havde deltagelse af følgende ti hold. Fem af holdene var gengangere fra den første sæson:
 Elswick Rangers FC
 Gateshead NER FC
 Rendel FC
 Sunderland AFC 'A'
 Whitburn FC
De sidste fem hold spillede sin første sæson i ligaen:
 Mickley FC
 Shankhouse FC
 Southwick FC
 Sunderland Olympic FC
 Willington Athletic FC

Til den følgende sæson blev antallet af hold i ligaen udvidet fra 10 til 12. Som de nye hold valgte ligaen Ashington FC, Blyth FC, Newcastle East End FC 'A' og Seaham Harbour FC, mens Sunderland Olympic FC og Elswick Rangers FC måtte forlade ligaen.

Kilder / eksterne henvisninger 
 Donmouth – Northern Football Alliance

Noter 

Sæsoner i Northern Football Alliance
Fodbold i 1891
Fodbold i 1892
Skakligaen

Skakligaen er den højeste rangerende række indenfor dansk holdskak. Ligaen blev oprettet fra og med 2004-05, og sæsonen efter blev antallet af klubber udvidet fra 8 til 10. Disse mødes kun én gang hver, så det bliver til 9 runder hen over vinteren. Hver klub stiller med 8 spillere, hvor hjemmeholdet har de hvide brikker på bræt, 2, 4, 6 og 8, samt de sorte brikker på de resterende 4 brætter. En sejr giver 1 brætpoint og remis ½ brætpoint. Det hold, der scorer flest brætpoint i en match, får 2 matchpoint. Slutter matchen 4-4, får begge klubber 1 matchpoint. I den samlede stilling rangerer det samlede brætpoint højere end matchpointene.

Under skakligaen er der 2 stk. 1. division, under disse 4 stk. 2. division og under disse de lokale serier.

Vindere af skakligaen 

Før denne epoke hed den øverste række 1. division; som blev oprettet i 1962. De 52 mesterskaber er fordelt således:
 Helsinge 9
 Århus/Skolerne 7
 Nordre 5
 Brønshøj 5
  Nykøbing Falster 4
  Glistrup 4
  KS 3
  Aalborg 3
  Frederiksberg 3
  Espergærde 2
 K41 2
 Jetsmark 2
 Skanderborg 2
 SK 1938 1
  Esbjerg 1

 
Sportsligaer
Fanfan La Tulipe (film fra 2003)

Fanfan La Tulipe er en fransk actionkomedie fra 2003. Denne version er en genindspilning af filmen af samme navn fra 1952.

Synopsis 
Den unge Fanfan La Tulipe (Vincent Perez) bliver spået, af den smukke Adeline La Franchise (Penélope Cruz), at han hvis han melder sig som soldat for kong Ludvig XV, vil han udover at vinde hæder og ære også komme til, at ægte en af hans døtre.

Fanfan melder sig under fanerne og må gå grueligtr meget igennem, før han får pigens hånd.

Medvirkende 
 Vincent Perez – Fanfan la Tulipe
 Penélope Cruz – Adeline La Franchise
 Didier Bourdon – Louis XV
 Hélène de Fougerolles – Mme de Pompadour
 Michel Muller – Tranche Montagne
 Philippe Dormoy – Fier-à-bras
 Jacques Frantz – La Franchise
 Gérald Laroche – Corsini
 Guillaume Gallienne – La Houlette

Økonomi 
filmen solgte i Frankrig 1.045.614 billetter

Eksterne henvsninger

Kilder 

Franske film fra 2003
Film instrueret af Gérard Krawczyk
Gérard Krawczyk

Gérard Krawczyk er en fransk instruktør, manuskriptforfatter og skuespiller. Han er uddannet fra IDHEC.

Filmografi

Instruktør 
 2007 – L'auberge rouge
 2007 – Taxi 4
 2005 – La vie est à nous! 
 2003 – Fanfan La Tulipe
 2003 – Taxi 3
 2001 – Wasabi 
 2000 – Taxi 2
 1997 – Héroïnes
 1993 – Le prix d'une femme (TV)
 1988 – Méliès 88: La providence de Notre-Dame des flots (TV kortfilm) 
 1987 – L'été en pente douce 
 1986 – Je hais les acteurs 
 1984 – Homicide by Night (kortfilm) 
 1982 – Toro Moreno (kortfilm) 
 1981 – Le concept subtil (kortfilm)

Skuespiller 
 2008 – Cliente
 2005 – La vie est à nous! 
 2003 – Taxi 3 
 1999 – Jeanne d'Arc 
 1997 – Héroïnes 
 1997 – Amour & confusions
 1996 – XY, drôle de conception
 1990 – Deux flics à Belleville (TV) 
 1985 – Les bargeot (TV serie) 
 1981 – Si ma gueule vous plaît

Eksterne henvisninger 
 

Filminstruktører fra Frankrig
ACE High

ACE High var et troposcatter-kommunikationssystem, som daterer tilbage til 1956. Systemet blev dekommissioneret i de sene 1980'ere.

I alt var der 82 stationer lokaliseret i ni forskellige NATO-lande. Nato havde bl.a. en troposcatter-radioforbindelse fra Norge via Torphøj i Danmark til Tyskland. Det kaldtes NATO's Troposcatter Relay Network.

Troposcatter forbindelser benyttes ikke så meget mere. Forbindelserne foregår nu via satellit.

Eksterne henvisninger 
 NATO´s Troposcatter Relay Network 
History and details 
Photographs of an installation 
Troposcatter communication network maps
ACE High site by Gerrit Padberg and Roger Camperi 

NATO
Vincent Perez

Vincent Perez (født 10. juni 1964 i Lausanne) er en schweizisk skuespiller. I Danmark er han nok mest kendt for rollen som Broder Guilbert i filmen Arn: Tempelridderen, men han har siden 1985 medvirket i over 50 film.

Udvalgt filmografi 
 Arn: Tempelridderen - (2007, Broder Guilbert)
 Queen of the Damned - (2002, Marius)

Eksterne henvisninger 

 
 

Skuespillere fra Schweiz